**ජා ඇල නගර සභාව.**

**සැපයුම්කරුවන් හා කොන්ත්‍රාත්කරුවන් ලියාපදිංචි කිරීම.**

**2025 වර්ෂය**

මෙහි පහත සදහන් භාණ්ඩ හා සේවාවන් 2025 වර්ෂය තුළදී සැපයීම සදහා සැපයුම්කරුවන් හා කොන්ත්‍රාත්කරුවන් ලියාපදිංචි කරවා ගැනීම පිණිස නිෂ්පාදකයන්ගෙන් හා ලියාපදිංචි ආයතන වලින් අයදුම්පත් කැදවනු ලැබේ.

**භාණ්ඩ සැපයීම**

1. කාර්යාලීය ලිපි ද්‍රව්‍ය (පෑන්,පැන්සල් / කඩදාසි වර්ග / ෆයිල් කවර /ගම් බෝතල් / ටිපෙක්ස් /කතුරු/ස්ටෙප්ලර් මැෂින්/ පංචර් ) ආදිය.
2. කාර්යාල ගෘහ භාණ්ඩ (ලී බඩු / වානේ අල්මාරි /මේස / ප්ලාස්ටික් පුටු) ආදිය
3. කාර්යාල උපකරණ (යතුරු ලියන / ගණක යන්ත්‍ර / ඡායා පිටපත් යන්ත්‍ර හා අමතර කොටස් / ෆැක්ස් යන්ත්‍ර / ඇගිලි සළකුණු යන්ත්‍ර / මුදල් ගණින යන්ත්‍ර / අනු ඡායා පිටපත් යන්ත්‍ර) ආදිය.
4. පරිගණක හා පරිගණක මුද්‍රණ යන්ත්‍ර හා අළුත්වැඩියාකරන්නන් පරිගණක උපකරණ (ප්‍රින්ටර් / යු.පී.එස් / පරිගණක /පරිගණක මුද්‍රණ යන්ත්‍ර /ටෝනර් / කාට්රිජ් /රිබන්) ආදිය
5. විදුලි උපකරණ / වීථි පහන් විදුලි බල්බ Indoor / Outdoor සහ සියළුම ඉලෙක්ට්‍රොනික් උපකරණ
6. සෞඛ්‍ය / සනීපාරක්ෂක ද්‍රව්‍ය හා උපකරණ (කොසු / ඉදල් / වේවැල් කූඩ / කාණු බුරුසු / විෂ බීජ නාශක / බෙහෙත් / සබන් / එන්නත් කටු /සිරින්ජර්ස් / අත්මේස් /ගම්බුට්ස් / වැහි කබා / කසල කරත්ත) ආදිය
7. වාහන අමතර කොටස් (ටයර් / ටියුබ් / බැටරි / ඇන්ජින් අමතර කොටස්) ආදිය
8. වාහන සහ බලපත්‍ර තහඩු / වරිපනම් තහඩු
9. මාර්ග හා ගොඩනැගිලි ඉදිකිරීම් ද්‍රව්‍ය (6”x 9” කළු ගල් /ගංගා වැලි / ගඩොල් / සිමෙන්ති / කම්බි/ සෙවිලි තහඩු / උළු / බොරළු පස් / ගල් පස් /චිප්ස්ගල්/ABC ගල්) ආදිය
10. සියළුම වර්ග වල හියුම් පයිප්ප / කම්බි කණු ගල් / බ්ලොක් ගල් හා කොන්ක්‍රීට් ආශ්‍රිත නිෂ්පාදන
11. තාර සැපයීම (80/100,CSS 1, CRS 1)
12. නිල ඇදුම් රෙදි / පාවහන් / දොර තිර / ජනෙල් තිර
13. නිල හැදුනුම්පත් සැකසීම
14. ඉරන ලද දැව සැපයීම (පරාල / ලෑලි / රීප්ප) ආදිය හා පොල් ලී (පරාල සැටලිං)
15. ක්‍රීඩා භාණ්ඩ සහ පෙර පාසල් උපකරණ
16. හාඩ්වෙයාර් උපකරණ සහ ආලේපන වර්ග (සියළුම වර්ගයේ හාඩ්වෙයාර් උපාංග ආලේපන වර්ග / පොලිතින්,සෘජු ෆෝම්,මිනුම් ටේප් ) ආදිය
17. ශිලා ඵලක / සිහිවටන ඵලක
18. ආහාර පාන ආදිය සැපයීම
19. කෘමි නාශක / වල් නාශක සහ පොහොර වර්ග (දුගද පාලන දියර)
20. ජල නළ හා උපාංග
21. පැළ වර්ග සැපයීම හා උද්‍යාන අලංකරණ කටයුතු කරන්නන්
22. පුස්තකාල පොත් සඟරා
23. එල්.පී ගෑස් සැපයීම
24. දින මුද්‍රා සහ රබර් මුද්‍රා සැපයීම
25. කම්මල් බඩු (ආයුධ) සවල්/ උදළු/ මන්නා / පිහි ආදිය
26. ජෙනරේටර් මෝටර් වැනි විදුලි උපකරණ නඩත්තුකරුවන්
27. ත්‍රීවිල් අළුත්වැඩියාකරුවන් හා සේවාකරුවන්
28. යන්ත්‍ර සූත්‍ර අළුත්වැඩියාකරන්නන්
29. උද්‍යාන අලංකරණ කටයුතු කරන්නන්
30. සිමෙන්ති, කොන්ක්‍රීට් සැපයුම්කරුවන්

**සේවා සැපයීම**

1. කාර්යාලීය ගෘහ භාණ්ඩ අළුත්වැඩියාව ( ලීබඩු / වානේ මේස කබඩ්) ආදිය
2. කාර්යාලීය උපකරණ අළුත්වැඩියාව හා සේවා කටයුතු කිරීම (ෆැක්ස් යන්ත්‍ර / යතුරු ලියන යන්ත්‍ර / ඡායා පිටපත් යන්ත්‍ර / ඩුප්ලෝ යන්ත්‍ර) ආදිය
3. කාර්යාලීය මුද්‍රණ කටයුතු
4. පරිගණක යන්ත්‍ර / ප්‍රින්ටර් / යු.පී.එස් / ස්කෑනර් / බාර්කෝඩ් රීඩර් අළුත්වැඩියාව හා සේවා කටයුතු කිරීම
5. අභ්‍යන්තර දුරකථන පද්ධති / පරිගණක ජාල / අළුත්වැඩියාව හා නඩත්තුව
6. වාහන අළුත්වැඩියාව හා සේවා
   1. යාන්ත්‍රික අළුත්වැඩියාවන්
   2. විදුලි පද්ධතියේ අළුත්වැඩියාවන්
   3. ටින්කර් සහ පේන්ට් අළුත්වැඩියාවන්
   4. වායු සමන පද්ධතියේ අළුත්වැඩියාවන්
   5. වාහන සේවා කිරිම්
   6. ත්‍රීවිල් සේවා කිරිම්
   7. වාහන සීට් කවර සැකසීම හා කුෂන් කිරීම
7. වාහන හා යන්ත්‍රෝපකරණ කුලියට සැපයීම. (මෝටර් ග්‍රේඩර් / මාර්ග තලන යන්ත්‍ර / ජෙනරේටර් / කම්පන තලන / ට්‍රැක්ටර් / වෑන් / ත්‍රීවිල්ර් / ටිපර් රථ)
8. බලයලත් මිනින්දෝරු සේවා (ඉඩම් හා මාර්ග)
9. ශබ්ද විකාශන යන්ත්‍ර කුලියට සැපයීම හා ආලෝකකරණ ද්‍රව්‍ය සැපයීම
10. මදුරු තෙල් ඉසින යන්ත්‍ර / ධුමායන යන්ත්‍ර හා තණකොළ කපන යන්ත්‍ර අළුත්වැඩියාව හා නඩත්තුව
11. කුලී පදනම මත උත්සව භාණ්ඩ සැපයීම
12. ඩිජිටල් බැනර් / නාම පුවරු / දැන්වීම් පුවරු සෑදීම
13. අනතුරු දායක ගස් කැපීම් කිරීම හා ගස් වල අතු කපන්නන්
14. පරණ පුවත්පත් / පරණ යකඩ / හිස් බෝතල් / භාවිතයෙන් ඉවත් කළ බල්බ් මිළදී ගන්නන්
15. ටියුබ් බද්ධ කිරීම / වෝල්කනයිස් කිරීම / ටයර් නැවත පිරවීම / ටයර් බැටරි සැපයීම / ටයර් මාරු කිරීමේ සේවා
16. වායු සමීකරණ අළුත්වැඩියාව (කාර්යාල )
17. සභා දේපළ රක්ෂණය කිරීම, මුදල් රක්ෂණය
18. නීතීඥ සේවා
19. ආදාහනාගාර අළුත්වැඩියාව හා නඩත්තුව
20. භාෂා පරිවර්තන සේවා සැපයීම
21. විවිධ සැපයුම්කරුවන්
22. CCTV සවි කිරීම

**සිවිල් ඉංජිනේරු කොන්ත්‍රාත්කරුවන් ලෙස සේවා සැපයීමේ මුදල් සීමාව**

|  |  |  |
| --- | --- | --- |
| **අංක** | **සැපයුම් / කොන්ත්‍රාත් සීමාව වසරකට** | **ලියාපදිංචි ගාස්තු** |
| 01 | රු:1.00 - රු:500,000.00 දක්වා | රු:5,000.00 |
| 02 | රු:500,000.00 සිට රු:2,000,000.00 දක්වා | රු:7,500.00 |
| 03 | රු:2,000,000.00 සිට රු:5,000,000.00 දක්වා | රු:15,000.00 |
| 04 | රු:5,000,000.00 ට වැඩි | රු:20,000.00 |

**සැපයුම්කරුවන් හා කොන්ත්‍රාත්කරුවන් ලියාපදිංචි කිරීමේ කොන්දේසි**

1. රජයේ ලියාපදිංචි සහතික සහිත හැකියාව පවතින සුදුසුකම්ලත් ආයතන විය යුතුය. රු:5,000,000.00 වැඩි කොන්ත්‍රාත් සදහා (මාර්ග ඉදිකිරීම් හා ගොඩනැගිලි ඉදිකිරීම්) රජයේ ඉදිකිරීම් හා පුහුණු ආයතනයේ (ICTAD) ලියාපදිංචි වී සිටිය යුතු අතර,අයදුම්පත සමග අදාළ ලියාපදිංචි සහතිකයේ පිටපතක් ඉදිරිපත් කළ යුතුය.
2. ඉහත සඳහන් කර ඇති සැපයුම්,සේවා සහ කොන්ත්‍රාත් සඳහා හැකියාව පවතින ආයතන සහ පුද්ගලයින් පහතින් දක්වා ඇති ආකෘතියට අනුව තමා විසින් සකසන ලද අයදුම්පත්‍රයක් සමඟ ලියාපදිංචි ගාස්තුව ගෙවන ලද රිසිට්පතෙහි පිටපතක්,ව්‍යාපාර නාම ලියාපදිංචි සහතිකයේ පිටපතක්, වැට් ලියාපදිංචි කර තිබේ නම් එහි සහතික කළ පිටපතක් සහ ශක්‍යතාවය තහවුරු කිරීමට ඇති ලේඛනවල පිටපත් සහිතව 2024.11.14 දිනට ප්‍රථම “**ලේකම් ,ජා-ඇල නගර සභාව,ජා ඇල”** ලිපිනයට ලියාපදිංචි තැපෑලෙන් එවීම හෝ ජා ඇල නගර සභා කාර්යාලයට පැමිණ ලියාපදිංචි විය හැකිය.
3. අයදුම්පත් තැපැල් මඟින් ඉදිරිපත් කිරීමේදී “**2025 වසර සඳහා සේවා සපයන්නන් සහ කොන්ත්‍රාත්කරුවන් ලියාපදිංචි කිරීම”** යනුවෙන් ලිපි කවරයේ ඉහළ වම් කෙළවරෙහි සඳහන් කළ යුතුය.
4. සැපයුම් සහ සේවාවන් සඳහා එක් අයිතමයකට රු:2500.00 ක ගාස්තුවක් සහ කොන්ත්‍රාත් සඳහා මුදල් සීමාව අනුව ඉහතින් දක්වා ඇති පරිදි ගෙවිය යුතු අතර,අයිතමයන් කිහිපයකට ලියාපදිංචි වන්නේ නම් එක් එක් අයිතමය සඳහා වෙන වෙනම අයදුම්පත් ඉදිරිපත් කළ යුතු වන අතර ගාස්තුද වෙන් වෙන් වශයෙන් ගෙවිය යුතුය.
5. ලියාපදිංචිය සඳහා ගාස්තු මුදලින් හෝ චෙක්පත් මඟින් ගෙවීමට හැකියාව පවතින අතර,මුදල් ඇණවුම් භාරගනු නොලැබේ.
6. සැපයුම්කරුවන්,සේවා සපයන්නන් සහ කොන්ත්‍රාත්කරුවන් ලෙස ලියාපදිංචි වන සෑම ආයතනයක්ම ණය පදනම මත සේවා සැපයීමට එකඟ විය යුතුය.

**ආදර්ශ අයදුම්පත්‍රය**

**ජා ඇල නගර සභාව**

**සැපයුම්කරුවන්,සේවා සපයන්නන්,කොන්ත්‍රාත්කරුවන් ලියාපදිංචි කිරීම 2025**

1. ලියාපදිංචි වන අයිතම අංකය:(සපයන ද්‍රව්‍ය/සේවාව/කොන්ත්‍රාත්) (අ) / (ආ) / (ඇ) ..............
2. ව්‍යාපාරයේ නම:
3. අයිතිකරුගේ නම:
4. ජාතික හැඳුනුම්පත් අංකය:
5. ලිපිනය:
6. ව්‍යාපාර ලියාපදිංචි සහතික අංකය:( පිටපත් ඇමිණිය යුතුය)
7. CIDA ලියාපදිංචි අංකය: ( පිටපත් ඇමිණිය යුතුය)
8. සමාගමක් නම් ලියාපදිංචි අංකය: ( පිටපත් ඇමිණිය යුතුය)
9. දුරකථන අංකය:(ස්ථාවර).................. (ජංගම)..........................
10. ෆැක්ස් අංකය:
11. ඊ මේල් ලිපිනය:
12. බැංකු ගිණුම් තොරතුරු:
13. VAT ලියාපදිංචි අංකය :( පිටපත් ඇමිණිය යුතුය)
14. ලබා දිය හැකි උපරිම ණය සීමාව සහ කාලය:
15. නිෂ්පාදකයෙකුද,බෙදාහරින්නෙක්ද,ව්‍යාපාර තනි අයිතිකරුවෙක්ද යන වග:
16. වර්තමාන ගනුදෙනුකරුවන්ගේ නම්:

ඉහත තොරතුරු සත්‍ය හා නිවැරදි බව සහතික කරමි.

............................................ දිනය:.........................................

අයදුම්කරුගේ අත්සන මුද්‍රාව

**ටී.ටී.පුල්ලපෙරුම,**

**ලේකම් සහ සභාවේ බලතල කාර්යය කර්තව්‍ය ක්‍රියාත්මක කිරිමේ නිලධාරි,**

**ජා-ඇල නගර සභාව,**

**ජා - ඇල.**

**011-2236822**

**2024.10.11**